open-index/open-wikipedia-markdown huggingface dataset:
קבייתיים

[ממוזער|[מארה פטגונית צעירה]]
**קַּבְיָתִיִּים** (שם מדעי: Caviidae) היא משפחת מכרסמים גדולים החיים בטבע בדרום אמריקה ומכילים מיני מכרסמים גדולים כמו הקפיבארה - הגדולה במכרסמים, המארה והקביה המבויתת. הקבייתיים חיים ברחבי אמריקה הדרומית ביערות הגשם, סביבות נהרות, אזורים הרריים וערבות עשב טרופיות.

יש להם גוף כבד ורגליים קצרות (למעט המארות בעלות הרגליים הארוכות), אוזניים קטנות וראשים ולסתות גדולים ומוארכים וזנבותיהם קטנים ביותר. הקפיברות הם הגדולות ביותר במשפחה ושוקלות 50-65 ק"ג - כמו סוס פוני. עם זאת בעבר היו מינים כבדים יותר כמו מיני הנאוכרוס שהיגרו לאמריקה הצפונית ושקלו מעל 200 ק"ג.

הם אוכלים בעיקר עשבים, עלים וגם צמחי מים שונים וחלקם רובצים במים רוב הזמן. אחרים מסתתרים במחילות כדי להימלט מהחום, ויכולים לרוץ מהר כשמתגלה הצורך. המבנה החברתי שלהם הוא של קבוצות בינוניות לטווחי זמן קצרים בהם הם מזדווגים ויולדים ואחר כך חוזרים לחיים בזוגות יחידים.

### סוגי הקבייתיים
*תת-משפחת Caviinae
**קביה צהובת שן (Galea) - בו 4 מינים.
**קביית הרים (Microcavia) - בו 3 מינים.
**קביה (Cavia) - בו 9 מינים. אחד מהם הוא חזיר הים המבוית
*תת-משפחת Dolichotinae
**מארה (Dolichotis) - בו 2 מינים.
*תת-משפחת Hydrochoerinae
**קפיבארה (Hydrochoerus) - בו 2 מינים.
**קביית סלעים (Kerodon) - בו 2 מינים.

## קישורים חיצוניים

* 
* קביתיים באתר ADW

## הערות שוליים

*
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
צ'ינצ'יליים

**צ'ינצ'ילה** או **שִּׁינְשִׁילִיִּים** (שם מדעי: Chinchillidae) הם משפחה של מכרסמים מאמריקה הדרומית החיים בהרי האנדים ובסביבתם. אלו הם מכרסמים שמזכירים מעט ארנבת בעלת זנב ארוך, ופרוותיים ביותר, לשם הגנה מהקור השורר בהרים. עם זאת יש להם אוזניים ארוכות.

הם מכרסמים בינוניים שמגיעים עד 1-8 ק"ג. הוויסקאש חי בערבות פתוחות וחמות יותר וסוגל לחפור מחילות במהירות בעזרת טפריו. ראשו בעל "מסיכה" לפניו. הצ'ינצ'ילות אפורות כמעט לגמרי ובעלי פרווה צמרית ביותר, שגמרה לה להיות בסכנת הכחדה וגם חיית מחמד נפוצה. הויסקאשות מזכירות ארנבות במראם והם בצבעים חומים בהירים המזכירים את סביבתם ההררית.

חלקם הם חיות מחמד נוחות לטיפול כמו הצ'ינצ'ילה.

## מיון
*צ'ינצ'ילה (Chinchilla) - בו 3 מינים.
*ויסקאשה (Lagidium) - בו 4 מינים.
*סוג ומין יחיד ויסקאש המחילות (Lagostomus maximus).
*Eoviscaccia - נכחד
*Pliolagostomus - נכחד
*Prolagostomus - נכחד

## קישורים חיצוניים

## הערות שוליים

*
קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד טרנר בנט
טייסת 617 (חיל האוויר המלכותי)

**טייסת 617** המוכרת בכינוי **פורצי הסכרים** (*The Dambusters*), היא טייסת תקיפה של חיל האוויר המלכותי המפעילה מטוסי F-35 לייטנינג II.

## היסטוריה
[280px|ממוזער|שמאל|ה[רונדל (תעופה)|רונדל של טייסת 617]]
הטייסת הוקמה ב-21 במרץ 1943 כטייסת הפצצה מיוחדת על בסיס מטוסי אוורו לנקסטר, במטרה לעשות שימוש ב-"פצצה קופצת" בתקיפת סכרים ומטרות ימיות, זאת היא ביצעה בהצלחה במהלך מבצע נזיפה. בהמשך השתמשה הטייסת בפיתוחים וסוגי חימוש ייחודיים ומדויקים כמו פצצת "טולבוי" ו-"גרנד סלאם". 

לאחר המלחמה עברה הטייסת מספר גלגולים; היא נסגרה בשנת 1955 ונפתחה מחדש ב-1958 עם קליטת מפציץ האוורו וולקן, נסגרה שוב בשנת 1981 עם הוצאת הוולקן משירות והוקמה מחדש ב-1983 עם קליטת הטורנדו. בינואר 2014 נסגרה הטייסת בפעם השלישית כחלק מההוצאה ההדרגתית של הטורנדו משירות חיל האוויר המלכותי, באפריל 2018 הוקמה הטייסת מחדש בגלגולה הרביעי עם קליטת מטוסי ה-F-35 לייטנינג II. לאורך ההיסטוריה המוקדמת של הטייסת היא הוצבה בבסיס חיל האוויר המלכותי לוסימות' שבמזרח סקוטלנד, בשנת 2018 עם הקמתה מחדש היא הועברה לבסיס חיל האוויר המלכותי מרהאם בנורפוק.

כיום עם כניסתה של אה"מ המלכה אליזבת' טייסת 617 היא טייסת תקיפה המפעילה מטוסי F-35 לייטנינג II ומשמשת ככוח התקיפה העיקרי של נושאת המטוסים.

## מטוסי הטייסת לאורך השנים

קובץ:Avro Lancaster B Mk I (Special) of No. 617 Squadron, loaded with a 'Grand Slam' 22,000-lb deep-penetration bomb, running up its engines at Woodhall Spa, Lincolnshire, 1944. MH4263.jpg|מפציץ אוורו לנקסטר סימן B-1 של הטייסת, 1944.
קובץ:English Electric Canberra B2 G-BVWC 3 (5984888951).jpg|מפציץ קנברה עם סימולי הטייסת.
קובץ:Vulcan 62.jpg|מפציץ אוורו וולקן סימן B-2 של הטייסת, 1962.
קובץ:Royal Air Force Tornado GR4 Aircraft from 617 Squadron with Storm Shadow Cruise Missiles MOD 45153980.jpg|מטוס תקיפה טורנדו סימן GR-4 של הטייסת, 2004.
קובץ:RAF F-35B STOVL RIAT 2016.jpg|מטוס תקיפה F-35 לייטנינג II של הטייסת, 2018.
קובץ:Carrier Sea Training MOD 45166688.jpg|מטוסי F-35B של טייסת 617 על סיפונה של אה"מ המלכה אליזבת'
קובץ:Carrier Sea Training MOD 45166691.jpg|מטוס F-35B של טייסת 617 ממריא מסיפונה של נושאת המטוסים אה"מ המלכה אליזבת'


## ראו גם
* גאי גיבסון
* מבצע נזיפה
* טירפיץ

## לקריאה נוספת
פול בריקהיל, **פורצי הסכרים**, תרגם מאנגלית: אריה חשביה. הוצאת דשא, 1960; בהוצאת זמורה ביתן, 1983.

## קישורים חיצוניים

* עמוד הטייסת באתר חיל האוויר המלכותי.
* אתר 'פורצי הסכרים'.

617
קטגוריה:חיל האוויר המלכותי במלחמת העולם השנייה
יורי בשמט

**יורי אברמוביץ׳ בשמט** (ברוסית: **Ю́рий Абра́мович Башме́т**, נולד ב־24 בינואר 1953 ברוסטוב על הדון) הוא ויולן ומנצח רוסי־יהודי.

## קורות חיים
יורי בשמט נולד בשנת 1953 ברוסטוב על נהר דון למשפחה יהודית, בנם השני של אברם בוריסוביץ׳ בשמט, מהנדס רכבות, ושל מאיה זינובייבנה לבית קריצ׳בר. סבתו מצד האב, ציליה אפימובנה, למדה בצעירותה פיתוח קול באקדמיה למוזיקה בעוד סבתו מצד האם, דריה אקסנטייבנה, הייתה ידועה כזמרת שירים הוצולים. זמן לא רב אחרי לידתו של יורי עברה משפחת בשמט ללבוב.

אחרי לימודי נגינה בכינור והצלחות ראשונות בתחרויות נגנים צעירים, עבר בשמט לנגן בוויולה. החל משנת 1971 למד באקדמיה למוזיקה במוסקבה, בכיתה לוויולה של ודים בוריסובסקי, מורה ידוע והוויולן של רביעיית בטהובן. אחרי מותו של בוריסובקי ב־1972, המשיך בשמט את לימודיו אצל פיודור דרוז׳ינין, אותו אמן שדמיטרי שוסטקוביץ׳ הקדיש לו את הסונטה לוויולה שלו.

בשנת 1976 זכה בשמט בפרס הראשון בתחרות הבינלאומית למוזיקה ARD, זכייה שסימנה את פריצת הקריירה שלו הבינלאומית כסולן.
אחרי שנת 1987 לימד בשמט כפרופסור באקדמיה למוזיקה במוסקבה ובאקדמיה קיג׳יאנה בסיינה.
בשמט הפך עם הזמן לאחד המוזיקאים החשובים בעולם. מלחינים רבים כתבו לו סונטות וקונצרטים, ביניהם סופיה גוביידולינה, גיה קנצ׳לי ואלפרד שניטקה.
בשמט ניצח למשך שנים אחדות על ההרכב "סולני מוסקבה" אותו הקים בשנת 1984.

במרץ 2014 נמנה בשמט עם האמנים והאינטלקטואלים הרוסים שחתמו על עצומה בתמיכה בעמדת הנשיא ולדימיר פוטין בנוגע למצב באוקראינה ולקרים.

## פרסים ואותות הוקרה
* 1976 – פרס ראשון בתחרות ARD במינכן
* 1983 - תואר האמן המצטיין של הרפובליקה הפדרטיבית הרוסית 
* 1986 - פרס המדינה של ברית המועצות
* 1991 – תואר אמן העם של ברית המועצות
* 1993, 1995, 2000 - פרס המדינה של הפדרציה הרוסית
* 1995 – פרס לאוני זונינג למוזיקה (דנמרק)
* 2003 -  לגיון הכבוד של צרפת, בדרגת קצין
*2004 - עיטור מסדר  ההצטיינות של אוקראינה 
*2008 - עיטור מסדר הכבוד של רוסיה - על מפעל חייו

## מבחר דיסקוגרפיה
* Johannes Brahms: *Sonates per a viola i piano. Op 120*
* Johannes Brahms: *Trio per a viola*, violoncel i piano, op. 114 עם מיכאיל מונטיאן (פסנתר) וולנטין ברלינסקי (צ׳לו)
* Franz Schubert: *Sonata per arpeggione i piano*
* Robert Schumann: *Märchenbilder*, op. 113 עם מיכאיל מונטיאן (פסנתר)

## קישורים חיצוניים
* 

* קטעי אוטוביוגרפיה – בתחקיר טלוויזיה, 2003, הוצאת ואגריוס, מוסקבה

## הערות שוליים

קטגוריה:ויולנים יהודים
קטגוריה:ויולנים רוסים
קטגוריה:מנצחים יהודים רוסים
קטגוריה:בוגרי הקונסרבטוריון של מוסקבה
קטגוריה:זוכי פרס לאוני סונינג למוזיקה
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:מעוטרי אות לגיון הכבוד
קטגוריה:רוסים שנולדו ב-1953
ליאור דובדבני

**ליאור דוד דובדבני** (נולד ב-12 באוגוסט 1979) הוא שחקן, קומיקאי, תסריטאי וסטנדאפיסט ישראלי.

## ביוגרפיה
ליאור נולד וגדל ברעננה. התגייס לצה"ל בשנת 1997 ושירת ביחידת ימ"מ ד׳ 182. בשנת 2005 סיים לימודי משחק בסטודיו למשחק ע"ש יורם לוינשטיין. בשנת 2018 סיים לימודי תסריטאות אצל שבי גביזון.

## דובדבני וקובץ'

בשנת 2006 החל לכתוב ולעבוד עם מי שיהיה שותפו העיקרי ליצירה, הקומיקאי אילן קובץ'. השניים התפרסמו כצמד קומי, והשתתפו יחדיו במגוון סדרות ותוכניות טלוויזיה, שעשועונים ועוד. בשנת 2007 השניים התפרסמו לראשונה כאשר הגישו פינה שבועית בשם "איזה באסה" בתוכנית "יאיר לפיד". לאורך השנים השניים כתבו ושיחקו במגוון פרויקטים, לרבות הסרט "מה כבר יכול לקרות?!" ו"אני לא מאמין, אני רובוט?!". כמו כן, שיחקו וכתבו בסדרה הקומית "דובדבני וקובץ'", ששודרה במשך שתי עונות בשידורי קשת. 

כמו כן כתבו ושיחקו בסדרות ״סחילנד״ בערוץ טדי, ו״אחמד ואחמד״ בערוץ קומדי סנטרל.

## קריירה עצמאית
בשנת 2005 שיחק דובדבני בתפקיד אורח בסדרה "טלנובלה בע"מ". כמו כן, שיחק את שמוליק במחזה שמוליק של זוהרה בתיאטרון אורנה פורת לילדים ולנוער. בנוסף, שיחק בתיאטרון תמונע במחזה "כף רגלי השמאלית", המבוסס על סרט באותו השם. בשנת 2006 שיחק בתיאטרון באר שבע במחזה "לא על הזמירים". בשנת 2010 שיחק בסדרה של ערוץ 10 "מתלהבת". בשנת 2011 שיחק דובדבני בסדרה הקומית "השנים הכי יפות", ששודרה בזכיינית ערוץ 2, רשת. ב-2014 גילם דובדבני את דמותו של "ספי" בסדרה "עממיות", של הכותב נאור ציון. כמו כן, שיחק בסדרה "המקום" שכתב הבמאי אבי כהן.

ב-2016 הוביל את סדרת הרשת הפרסומית "מושיק ודובדבני", שנועדה לקדם את דנונה של שטראוס, לצד השף מושיק רוט. מתוך המסע הזה נוצרה סדרת רשת בשם ״מושיק ודובדבני״.

בקיץ 2017 הנחה את תוכנית הרשת "Coke TV Wowshow" של קוקה-קולה בישראל וארה״ב, לצד לירון רביבו. בשנת 2022 שיחק בסדרה "פשע לא מאורגן" בקשת. בשנת 2023 החל לשחק בסדרת הנעורים "לעוף על אנה" בכיכובה של אנה זק בתפקיד ציקי מאמן הכדורסל, ובסדרה שקשוקה כמוריס המנהל המחליף.

בשנת 2023 החל דובדבני להופיע בתור סטנדאפיסט.

## פילמוגרפיה
### טלוויזיה
* 2010 – **ללא דאגות** – יצר, כתב ושיחק בסדרת מערכונים ששודרה בערוץ 'ביפ'.
* 2011–2013 – **דובדבני וקובץ**' – יצר, כתב ושיחק בסדרה הקומית 'דובדבני וקובץ* בערוץ קשת 2 עונות.*
* 2017 – **אחמד את אחמד** – יצר, כתב ושיחק בסדרה של מערכוני 'אחמד את אחמד' בערוץ קומדי סנטרל.
* 2018 – **סחילנד** – יצר, כתב ושיחק של הסדרה 'סחילנד' בערוץ טדי בפרטנר טי וי.
* 2018 – **מתחת לעור** – שחקן ראשי בתוכנית מדע על גוף האדם, החינוכית.
* 2019 – **זום על המירוץ** – יצר, כתב ושיחק. פארודיה מוקומנטרית על 'המירוץ למיליון' בערוץ זום.
* 2020 – **להיות רון שחר** – "רשת".
* 2020 – **תוכנית אירוח מתוסרטת** – קומדי בר ו-yes
* 2022 – **פשע לא מאורגן**.
* 2023 – **לעוף על אנה** – בתפקיד מאמן כדורסל.
* 2023 – **שקשוקה** – בתפקיד מוריס.

### קולנוע
* 2015 – **מה כבר יכול לקרות?** – יוצר, כותב ושחקן ראשי בסרט.
* 2015 – **אני לא מאמין אני רובוט** – בתפקיד השוטר.
* 2022 - **אוהב אותך צ'רלי** – בתפקיד התאורן.

### רדיו
* השתתפות קבועה בתוכנית הרדיו 'יחס חם' בהנחיית גורי אלפי ועינב גלילי ב'גלי צה"ל'.

## קישורים חיצוניים

## הערות שוליים

קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:צמדים קומיים ישראליים
קטגוריה:שחקנים ישראלים
קטגוריה:קומיקאים יהודים
קטגוריה:קומיקאים ישראלים
קטגוריה:ישראלים שנולדו ב-1979
אילן קובץ'

**אילן קובץ**' (נולד ב-22 בינואר 1978) הוא שחקן, קומיקאי, תסריטאי וסטנדאפיסט ישראלי.

## קריירה
קובץ' נולד וגדל בחיפה בה למד בבית הספר הריאלי. בשנת 2002 שימש ככותב בסדרה "שידורי המהפכה". ב-2003 גילם את השרת במופע הסטנד-אפ "לא נפסיק לצחוק". ב-2005 השתתף בסדרה "עובר כל גבול" כסטנדאפיסט (בתפקיד עצמו).

בשנת 2011 השתתף בתפקיד עצמו בסדרות הסטנד-אפ "ביפ קומדי-בר" ו"צחוק מעבודה". באותה השנה, יצר, כתב ושיחק בסדרה הקצמרה "אין דאגות" יחד עם ליאור דובדבני.

בשנת 2012 השתתף בסדרה "איזה יום" והנחה את הסדרה "אל תענו לי!", בה שימש גם ככותב. הוא כתב ושיחק יחד עם ליאור דובדבני בסדרות "אל תענו לי!", ו"דובדבני וקובץ' בבית האח הגדול". ב-2013 השתתף יחד עם ליאור דובדבני בסדרת הסטנד-אפ לילדים "הצחוקייה".

בשנת 2015 השתתף כמתמודד בשעשוען הטלוויזיה "מי למעלה?", ושיחק בסדרות והסרטים "הקלמרים", "מה כבר יכול לקרות?!" ו"אני לא מאמין, אני רובוט?!".

בשנת 2016 השתתף בשעשועונים "הטוב מכולם", בו גם שימש ככותב, וב"היחידה". הוא שיחק בסדרות "סוסי פרא" ו"מיסטר צ'יפס".

בשנת 2017 גילם את דני בסדרה הקומית "שמחות", והשתתף בסדרות המערכונים "קומדי סנטרל סטיישן", יחד עם ליאור דובדבני. ב-2018 השתתף בסדרה "מתחת לעור".

בשנת 2020 השתתף בסדרה "השופטת ליטל" כסטנדאפיסט, שמגלם עורך דין (בתפקיד עצמו), שיחק בסדרות "שב"ס" ו"סברי מרנן", ושימש ככותב בסדרות "מועדון לילה" ו"קומדי סטאר". ב-2021 גילם את יורב בסדרה "PPS".

בשנת 2022 השתתף כמתמודד בשעשועון הטלוויזיה "המרדף". ב-2024 גילם את פיני דותן בסדרה "רוני ותום", והשתתף בסדרת הדרמה "יונייטד היי".

## דובדבני וקובץ'

בשנת 2006 החל לכתוב ולעבוד עם מי שיהיה שותפו העיקרי ליצירה, הקומיקאי ליאור דובדבני. השניים התפרסמו כצמד קומי, והשתתפו יחדיו במגוון סדרות ותוכניות טלוויזיה, שעשועונים ועוד. בשנת 2007 השניים התפרסמו לראשונה כאשר הגישו פינה שבועית בשם "איזה באסה" בתוכנית "יאיר לפיד". לאורך השנים השניים כתבו ושיחקו במגוון פרויקטים, לרבות הסרט "מה כבר יכול לקרות?!" ו"אני לא מאמין, אני רובוט?!". כמו כן, שיחקו וכתבו בסדרה הקומית "דובדבני וקובץ'", ששודרה במשך שתי עונות בשידורי קשת.

כמו כן כתבו ושיחקו בסדרות "סחילנד" בערוץ טדי, ו"אחמד ואחמד" בערוץ קומדי סנטרל.

## חיים אישיים
קובץ' נשוי ואבא לשלושה ילדים. בעל תואר ראשון במשפטים ובמנהל עסקים.

## קישורים חיצוניים

* 
* 
* 

## הערות שוליים

קטגוריה:צמדים קומיים ישראליים
קטגוריה:שחקנים ישראלים
קטגוריה:קומיקאים יהודים
קטגוריה:קומיקאים ישראלים
קטגוריה:בוגרי בית הספר הריאלי
קטגוריה:ישראלים שנולדו ב-1978
אגוטיים

**אגוטיים** (שם מדעי: Dasyproctidae) הם משפחת מכרסמים גדולים מתת-סדרת דמויי קביה שנמצאים ביערות הגשם של אמריקה הדרומית והמרכזית וגם בדרום מקסיקו. הם מותאמים לחיים בסבך ואוכלים מזונות כמו זרעים, אגוזים ופירות שנופלים מהעצים. הם מומחים בקילוף הקליפות של הזרעים ואחר כך משתמשים בשיניהם החזקות כדי לפצח את האגוז.

יש להם רגליים ארוכות, אוזניים קטנות וזנבות קטנים והם יודעים לעמוד על שתיים כשהם מחזיקים במזון. צבע פרוותם חום-אדמדם ומתחת בהיר יותר.

## סוגי האגוטיים
*אגוטי (*Dasyprocta*)
**אגוטי אזרה (*Dasyprocta azarae*)
**אגוטי קויבן (*Dasyprocta coibae*)
**אגוטי מצוייץ (*Dasyprocta cristata*)
**אגוטי שחור (*Dasyprocta fuliginosa*)
**אגוטי האורינוקו (*Dasyprocta guamara*)
**אגוטי קלינוסקי (*Dasyprocta kalinowskii*)
**אגוטי זהוב-ירך (*Dasyprocta leporina*)
**אגוטי מקסיקני (*Dasyprocta mexicana*)
**אגוטי שחור עכוז (*Dasyprocta prymnolopha*)
**אגוטי מרכז אמריקאי (*Dasyprocta punctat*a)
**אגוטי איי רוטאן (*Dasyprocta ruatanica*)
*אקושי (*Myoprocta*)
**אקושי אדום (*Myoprocta acouchy*)
**אקושי ירוק (*Myoprocta pratti*)

המשפחה כללה סוגים נוספים שנכחדו.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
הארמייה הרביעית (האימפריה הגרמנית)

**הארמייה הרביעית** הייתה ארמייה גרמנית שפעלה במלחמת העולם הראשונה בחזית המערבית.

## היסטוריה
מפקדה של הארמייה בתחילת הקרבות היה אלברכט, דוכס וירטמברג. במסגרת תוכנית הפלישה הגרמנית לצרפת הוצבה הארמייה באגף המרכזי של הגרמנים יחד עם הארמייה החמישית. בתחילה נחלה הארמייה הצלחה מרובה, וניצחה את הצרפתים בקרב הארדנים, אולם לבסוף נבלמה כתוצאה מהקרב על המארן. לאחר מכן השתתפה הארמייה במרוץ אל הים. באוקטובר הועברה מפקדת הארמייה שקיבלה תחת פיקודה יחידות מילואים לפלנדריה, שם השתתפה בקרב איפר הראשון.

ב-22 באפריל 1915 תקפה הארמייה את מבלט איפר, תוך שהיא משתמשת בנשק כימי כנגד הבריטים, אך על אף הצלחות ראשוניות לא הצליחה בסופו של דבר לכבוש את העיר.

ב-1 באוגוסט 1916 מונה אלברכט למפקד קבוצת הארמיות אלברכט (שכללה את פלגת הארמייה A, ואת פלגת הארמייה B, ומאוחר יותר גם את פלגת הארמייה C), ובמקומו מונה למפקד הארמייה גנרל פרידריך זיקסט פון ארמין, שפיקד על הארמייה עד לסיום המלחמה.

ב-31 ביולי 1917 הותקפה הארמייה על ידי הכוחות הבריטים במסגרת קרב פשנדל. בתום ארבעה חודשי לחימה עזים, הצליחו מדינות ההסכמה להתקדם סך הכל כ-10 קילומטר לתוך קווי הגרמנים, וזאת במחיר של למעלה מחצי מיליון פצועים, שבויים או הרוגים לשני הצדדים. בשל כך נחשב קרב פשנדל לאחד הקרבות הנוראיים ביותר במלחמת העולם הראשונה, שמסמלים את מלחמת החפירות שאפיינה את החזית המערבית.

במהלך שנת 1918 פעלה הארמייה במסגרת קבוצת הארמיות של רופרכט, נסיך הכתר מבוואריה. ב-9 באפריל 1918 תקפה הארמייה את הכוחות הבריטים לכיוון נמלי התעלה, במסגרת **מבצע ג'ורג'ט** - קרב איפר הרביעי שהיה חלק ממתקפת האביב, אך נכשלה בכיבוש יעדיה. באוגוסט 1918 הותקפה הארמייה על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה.

לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה הרביעית ב-24 בינואר 1919.

## [[סדר הכוחות]]
### 21 באוגוסט 1914
בקרב הארדנים ב-21 באוגוסט 1914, כללה הארמייה את היחידות הבאות:

### אוקטובר - נובמבר 1914
בקרב איפר הראשון באוקטובר - נובמבר 1914, כללה הארמייה את היחידות הבאות:

### 30 באוקטובר 1918
בסוף המלחמה, כללה הארמייה את היחידות הבאות:

## מפקדים
* אלברכט, דוכס וירטמברג (2 באוגוסט 1914 - 1 באוגוסט 1916)
* פרידריך זיקסט פון ארמין (1 באוגוסט 1916 - 28 בינואר 1919)

## ראו גם
* החזית המערבית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
סודלור (טייפון)

[280px|ממוזער|שמאל|מסלול הטייפון ועצמתו על פי [סולם ספיר-סימפסון]]
[280px|ממוזער|שמאל|סודלור, כפי שנצפה ב-5 באוגוסט מ[תחנת החלל הבינלאומית]]
**סוּדְּלוֹר** (באנגלית: **Soudelor**) היה סופר טייפון (סופה טרופית רבת עצמה) אשר התהווה באוגוסט 2015 מעל האוקיינוס הפסיפי והיה לסופה החזקה ביותר בעולם לשנה זו, ה-JTWC  דווח כי סודלור מייצר רוחות של עד 290 קילומטרים לשעה, ונע לכוון סין וטאיוואן.

הוא צפוי להיחלש כאשר יעלה על היבשה אך עדיין צפוי להיות שווה ערך להוריקן בקטגוריה 3 או 4.

בממוצע נוצרים 4 סופר טייפונים כל שנה אולם סודלור היה החמישי (והחזק שבהם) של שנת 2015 כבר באוגוסט.

## פגיעה
למרות שסודלור נחלש משמעותית לפני שחלף מעל טאיוואן צפונית לעיר חוואליין, הוא גרם למותם של 7 אנשים, במסלולו לעבר חופי סין. ב-9 באוגוסט פגע בעיר פוטיין שבמחוז פוג'יין בדרום סין. בערים ונג'ואו ולישואי נהרגו 14 אנשים וגשמים כבדים חוללו מפולות גרמו לקריסת בתים.

מחוז ונצ'נג רשם 645 מילימטרים של גשם ביממה אחת, הכמות הגדולה ביותר ב-100 השנים האחרונות.

## קישורים חיצוניים

* מיליון בתים ללא חשמל - סודלור ממשיך לסין אחרי ההרס בטאיוואן, באתר SkyNews, אוגוסט 2015

## הערות שוליים

קטגוריה:אסונות טבע ב-2015
סודלור
קטגוריה:2015 באוקיאניה
קטגוריה:2015 באסיה
קטגוריה:2015 ברפובליקה העממית של סין
זליג קלמנוביץ'

**זליק קלמנוביץ**' (ביידיש: **זעליק קאַלמאַנאָװיטש**; בליטאית: Zēligs Hiršs Kalmanovičs; 1881 או 1885, גולדינגן, פלך קורלנד, האימפריה הרוסית - 1944, ליד נרבה) היה פילולוג, חוקר שפת היידיש ומתרגם. היה ממייסדי מכון ייווא וממנהליו הראשונים.

## ביוגרפיה
נולד באימפריה הרוסית למשפחה יהודית קשת יום. בילדותו למד בתלמוד תורה ובישיבה. בעצמו רכש השכלה כללית, בגיל 15 עבר בהצלחה מבחני חוץ והתקבל ללימודים בגימנסיה של לייפאיה. בין 1902 ל-1905 הוא למד באוניברסיטת ברלין ובתקופה זו עסק בין השאר בהברחת חומרי תעמולה מהמערב למזרח אירופה דרך צ'נסטוחוב, עיר בה הפעיל את פעולות ההברחה (של חומרי תעמולה ושל אנשים גם יחד), יוסף קרוק. בין 1909–1910 למד קלמנוביץ' בקניגסברג. עם פרוץ מלחמת העולם הראשונה עבר לפטרוגראד, שם קיבל דוקטורט ב-1919. ב-1921 עבר למינסק שם לימד יידיש. זמן מה הוא התגורר בקובנה, שם ערך את העיתון היידי "לעצטע נייעס".

הוא הושפע מהציונות הסוציאליסטית של נחמן סירקין. תקופה מסוימת הוא תמך בטריטוריאליזם, ב-1917 הצטרף אל שורות מפלגת פאלקספארטיי. יותר מאוחר, מבלי להצטרף לשום תנועה, תמך בתנועה הציונית.

קלמנוביץ' היה חברו הקרוב של המו"ל בוריס קלצקין ועבד בתור עורך בהוצאה לאור של קלצקין, קודם בווילנה ובתקופת מלחמת העולם הראשונה בפטרוגראד.

בין 1925 ל-1928 הוא התגורר בפוניבז' ולימד שם עברית ותנ"ך. ב-1929 חזר לווילנה, שם התמנה לאחד ממנהלי מכון ייווא ולעורך כתב העת של המכון, "ייווא בלעטער".

קלמנוביץ' כתב יומן בעברית על חייו. עם פרוץ מלחמת העולם השנייה נכלא בגטו וילנה. בתקופה זו המשיך לכתוב את היומן, והיה גם חבר ב"בריגדת הנייר" שהסתירה את אוצרות ארכיון "ייווא". החלק ביומנו העוסק בשואה תורגם ליידיש והוצא לאור על ידי ייווא ב-1951; הגרסה העברית של היומן פורסמה ב-1977. הוא נספה במחנה הריכוז ואיווארה ב-1944.

## פועלו הספרותי
ב-1906 החל קלמנוביץ' לפרסם חיבורים ספרותיים. הוא פרסם בעיתונים "פאלקסשטימע", "יידישע צייטונג" ו"לעבן און וויסנשאפט". בין השנים 1915 ו 1919 ערך את השבועון די וואך שהופיע בווילנה, ביחד עם ישראל אפרויקין.

הוא תרגם ליידיש את כתבי דובנוב ואת 'מלחמות היהודים' לפלוויוס,  ואת "החייל האמיץ שווייק" של ירוסלב האשק (ריגה: 1921–1928).

## לקריאה נוספת
* פישמן דייוויד, **מחתרת הנייר, המלחמה על אוצרות הרוח של ירושלים דליטא**, ירושלים: הוצאת ספרים ע"ש י"ל מאגנס – האוניברסיטה העברית, 2020.

## קישורים חיצוניים
* גנדי אסטרייך, 
* 
* ספרים אינם צומחים על עצים - על פועלו של קלמנוביץ, באתר יד ושם
* זכרונותיו של יודל מארק על קלמנוביץ'
* גליונות השבועון "די וואך" בעריכת קלמנוביץ' בארכיון הלאומי הליטאי
* 

## הערות שוליים

קטגוריה:היסטוריונים יהודים ליטאים
קטגוריה:חוקרי ספרות יידיש
קטגוריה:חוקרי ספרות יהודים רוסים
קטגוריה:בלשנים ולשונאים יהודים רוסים
קטגוריה:בלשנים ולשונאים יהודים ליטאים
קטגוריה:חוקרי השפה היידית
קטגוריה:סופרים כותבי יידיש
קטגוריה:היסטוריונים יהודים רוסים
קטגוריה:מתרגמים ליידיש
קטגוריה:מתרגמים יהודים ליטאים
קטגוריה:מתרגמים יהודים רוסים
קטגוריה:אסירים בגטו וילנה
קטגוריה:כותבי יומן בשואה
קטגוריה:סופרים יהודים רוסים
קטגוריה:סופרים יהודים ליטאים
קטגוריה:סופרים ומשוררים שנספו בשואה
קטגוריה:היסטוריונים שנספו בשואה
קטגוריה:ילידי 1885
קטגוריה:נפטרים ב-1944
אוסטרוז'ץ

**אוסטרוז'ץ** (באוקראינית: **Острожець**; בפולנית: **Ostrożec**) היא עיירה במחוז רובנו שבמערב אוקראינה, בין לוצק ודובנו, בה שכנה עד השואה קהילה יהודית.

## תולדות היישוב
בראשית המאה ה-16 הייתה אוסטרוז'ץ כפר בשליטת הנסיך פיוטר מיכיילוביץ'. מעמד עירוני ניתן ליישוב בשנת 1528 על ידי זיגמונט הראשון, מלך פולין, אשר העניק לה זכויות מגדבורג, בהן הותר ללאומים שונים להתיישב בה.

במלחמת העולם הראשונה נגרמו לעיירה נזקים, ולאחריה, ניתן לעיירה מעמד של מועצה מקומית.

## יהודי אוסטרוז'ץ
יהודים התיישבו בעיירה עם היווסדה, אך הקהילה בעיירה נותרה קטנה, וכפופה לקהילת לוצק. בישיבת מחוז ווהלין בשנת 1700 הוטל על העיירה מס גולגולת קטן יחסית, המתאים לקהילות קטנות. לקראת סוף המאה ה-19 גדל מספר היהודים בעיירה, והיה בה בית כנסת. משנת 1870 כיהן ברבנות הקהילה הרב בנימין פירר. עיקר פרנסת היהודים בעיירה היה על המסחר הזעיר והמלאכה.

עד מלחמת העולם השנייה פעלו בעיירה שלושה בתי כנסת, מתוכם אחד של חסידות אליק ואחד של חסידות טריסק. כמו כן, היו בעיירה פעילים ציוניים.

### בשואה
ביום 26 ביוני 1941 נכבשה העיירה בידי הגרמנים. באותה עת חיו בעיירה 632 יהודים, למעלה משליש מסך תושביה. על יהודי העיירה הוטלו עבודות כפייה, והם נצטוו לשאת סרט עם מגן דוד על זרועם, שהוחלף בספטמבר בטלאי צהוב.

באוגוסט 1941 ריכזו הגרמנים 40 גברים יהודים למטרת עבודה לכאורה, והללו נרצחו. בספטמבר אותה השנה נרצחו באותה השיטה כ-100 גברים יהודים נוספים.

באפריל 1942 הוקם בעיירה גטו, אליו הובאו גם יהודים מכפרי הסביבה, וכן מן העיירה טרוביץ. בתחומו הצטופפו כ-1,700 איש בתנאי מגורים קשים. ביום 9 באוקטובר 1942 הובלו יהודי הגטו לכיוון העיירה מרוויץ, ונרצחו שם ליד בורות שהוכנו מראש. רבים מיהודי העיירה ניסו להימלט מהאקציה, אך רובם נתפסו ונרצחו על ידי הגרמנים, ובהם רב הקהילה.

העיירה שוחררה ביום 12 בפברואר 1944. מיהודי העיירה ניצלו בין 20 ל-30 איש, כמחציתם - ביערות ובמקומות מסתור.

## קישורים חיצוניים

* אוסטרוז'ץ במרכז מורשת יהדות פולין
* 
* 

קטגוריה:גטאות באוקראינה
קטגוריה:קהילות יהודיות באוקראינה
קטגוריה:מחוז רובנו: יישובים
קטגוריה:יישובים שהוקמו במאה ה-16
פיל דייוויס

**פיליפ "פיל" דייוויס** (באנגלית: **Philip "Phil" Davis**; נולד ב-30 ביולי 1953) הוא שחקן, סופר ובמאי אנגלי.

## ביוגרפיה
דייוויס נולד בעיר גרייס במחוז אסקס, וגדל בת'ורוק (Thurrock). אביו היה עובד של חברת פרוקטר אנד גמבל ואמו עבדה כממונה על חדר אוכל בבית חולים. מגיל שמונה התעניין דייוויס במשחק. הוא למד בבית הספר "Ockendon Courts County Secondary School" בסאות' אוקנדון, בשיעורים דעתו הייתה מוסחת, אבל הוא נהנה מההצגות שהועלו בבית הספר. הוא גם השתתף בתיאטרון לנוער (National Youth Theatre) וכן בסדנת התיאטרון של ג'ואן ליטלווד.

ב-1977 לוהק דייוויס למחזה "" העוסק בסטודנט חלש המחזיק ביום האחרון ללימודים שני מורים כבני ערובה. אחד מתפקידיו הראשונים בקולנוע היה בתפקיד צ'וקי, המושפע מסגנון המוד, בסרט "Quadrophenia" המבוסס על אופרת הרוק באותו שם של להקת המי. ב-1984 שיחק בתפקיד הצוער אדוארד "נד" יאנג בסרט "הבאונטי". דניאל דיי-לואיס ששיחק לצידו ציין שדייוויס היה אחד ממקורות ההשראה שלו.

דייוויס החל בשיתוף פעולה ארוך טווח עם הבמאי מייק לי. תפקידיו כוללים את סיריל, שליח על אופנוע, בסרט "ציפיות גדולות" מ-1988, ואת סטנלי בעלה של וירה (אימלדה סטונטון) בסרט "וירה דרייק" (2004).

לדייוויס הופעות רבות גם בטלוויזיה. ב-2005 הופיע בתפקיד מלווה הכספים הנבזה, סמולוויד, בסדרה "הצוואה", עיבוד לרומן "בית קדרות" מאת צ'ארלס דיקנס. ב-2010 כיכב בפרק הראשון בסדרה "שרלוק" בתפקיד ג'ף הופ, נהג המונית הרצחני. בסדרה "הגלימה" שיחק בתפקיד מיקי ג'וי, עורך הדין של משפחת פשע.
ב-2015 גילם את המשרת המרושע ג'וד בסדרה "פולדארק", ובתפקיד הבלש טום פייפר בדרמה "Black Work".

ב-1980 הקליט דייוויס את הסינגל "Blown It" שיצא בחברת התקליטים "The Rocket Record Company".

### חיים אישיים
ב-2002 התחתן דייוויס עם השחקנית איב מת'סון בהאקני, לונדון. לשניים יש בת, איימי אליזבת', שנולדה ב-2002. לדייוויס יש בן נוסף, הוגו ילדי 1996, מבת זוגו הקודמת.

## פרסים ומועמדויות
* 1996, Valenciennes International Festival of Action and Adventure Films, זכה בפרס הקהל עבור הסרט "I.D."
* 2001, Royal Television Society, היה מועמד לפרס השחקן הטוב ביותר עבור "North Square"
* 2001, Broadcasting Press Guild Awards, זכה בפרס השחקן הטוב ביותר עבור "North Square"
* 2004, פרסי הקולנוע הבריטי העצמאי, זכה בפרס השחקן הטוב ביותר עבור וירה דרייק
* 2004, San Diego Film Critics Society, זכה בפרס שחקן המשנה הטוב ביותר עבור "וירה דרייק"
* 2005, פרס באפט"א לקולנוע, היה מועמד לפרס שחקן המשנה עבור "וירה דרייק"
* 2005, פרס חוג מבקרי הקולנוע של לונדון, זכה בפרס שחקן המשנה של השנה עבור "וירה דרייק"

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1953
קים ג'ון

**קים ג'ון** (בקוריאנית: **김준**; ) הוא ראפר ושחקן דרום קוריאני, מוכר בעיקר בשל משחקו כאחד מחברי ה-F4, בדרמה "בנים על פני פרחים".

כמוזיקאי מתמחה קים בעיקר בסוגות הפופ האסיאתיות: ג'יי פופ וקיי פופ.

## פילמוגרפיה
### בטלוויזיה

### בקולנוע

## קישורים חיצוניים

קטגוריה:שחקני קולנוע וטלוויזיה דרום קוריאנים
קטגוריה:ילידי 1984
פרסי בחירת הנוער 2011

**טקס פרסי בחירת הנוער לשנת 2011** התקיים ב-7 באוגוסט 2011 באמפיתיאטרון גיבסון שבקליפורניה ושודר בערוץ פוקס. את הטקס הנחתה השחקנית קיילי קווקו ולאורכו הופיעו האמנים וויל.איי.אם, סלינה גומז והסצנה, ואן ריפאבליק וג'ייסון דירולו. בטקס זה האמנית טיילור סוויפט קיבלה את **פרס Ultimate**, ואילו הזמרת והשחקנית דמי לובאטו קיבלה את **פרס השראה מטעם Acuvue**.
* מספר המועמדויות הרב ביותר: הסרט "דמדומים 3: ליקוי חמה" - 10 מועמדויות
* מספר הזכיות הרב ביותר: הסרט "הארי פוטר ואוצרות המוות - חלק ראשון" + הסדרה "יומני הערפד" + הזמרת והשחקנית סלינה גומז + הזמרת טיילור סוויפט - 5 זכיות כל אחד

## מועמדויות וזכיות
### בחירת הקולנוע

### בחירת הטלוויזיה

### בחירת המוזיקה

### בחירת הספורט

### בחירת האופנה ושונות

## קישורים חיצוניים
* מועמדויות וזכיות בפרסי בחירת הנוער 2011, במסד הנתונים הקולנועיים IMDb 

2011
קים בום

**קים סאנג-בום**, בשם הבמה שלו: **קים בום** (בהנגול: **김상범**; בהנג'ה: **金尚泛**; ) הוא שחקן, רקדן, זמר ודוגמן דרום קוריאני. ידוע בעיקר בשל תפקידו כסו יי-יונג בדרמת הטלוויזיה "בנים על פני פרחים".

בשנת 2014 הצטלם בסדרה דרום-קוריאנית לצד מון גון-יונג.

## קישורים חיצוניים

* 

קטגוריה:שחקני קולנוע וטלוויזיה דרום קוריאנים
קטגוריה:זמרים דרום קוריאנים
קטגוריה:זמרי פופ
קטגוריה:דוגמנים דרום קוריאנים
קטגוריה:בוגרי אוניברסיטת צ'אנג-אנג
קטגוריה:דרום קוריאנים שנולדו ב-1989
קו הי-סן

ממוזער|שמאל|200px|קו הי-סן, בנים על פני פרחים
**קו הי-סַן** (בהנגול: **구혜선**; ) היא שחקנית, זמרת-יוצרת ובמאית קולנוע דרום קוריאנית. ידועה בעיקר בשל תפקידיה בדרמות הטלוויזיה: טהור בלב ("Pure in Heart", 2006), "בנים על פני פרחים" (2009) ו"עיני מלאך" (2014).

## קישורים חיצוניים

קטגוריה:שחקניות קולנוע וטלוויזיה דרום קוריאניות
קטגוריה:שחקניות ילדות דרום קוריאניות
קטגוריה:במאיות קולנוע דרום קוראניות
קטגוריה:תסריטאיות קולנוע דרום קוריאניות
קטגוריה:זמרות-יוצרות דרום קוריאניות
קטגוריה:בוגרי אוניברסיטת סנגקיונקואן
קטגוריה:ילידות 1984
רוסקוף

**רוסקוף** (בצרפתית: Roscoff; בברטונית: Rosko) היא קומונה במחוז פיניסטר בברטאן בצפון־מערב צרפת.

רוסקוף ידועה בזכות האדריכלות הציורית ומכונה "עיר קטנה עם אופי של ברטאן" מאז 2009.

משנות השבעים פועל ברוסקוף נמל מים עמוקים, שמקשר את ברטאן לאנגליה ולאירלנד. הנמל משמש להעברת סחורות ולתיירות. היא גם המקום שממנו נוהגים לצאת לדרכם "אוניון ג'וניז", סוחרים ברטונים שמוכרים בצל ברטוני מקומיים באנגליה.

## אתרי תיירות
* כנסיית נוטרדאם דה קרואז באז, מהמאה ה-16
* בית מרי, מלכת הסקוטים
* תחנת מחקר בביולוגיה ימית
* גן בוטני

## קישורים חיצוניים

* 

## הערות שוליים

קטגוריה:ברטאן: ערים
קטגוריה:צרפת: ערי נמל
קטגוריה:תעלת למאנש: ערי נמל
אוקטודוניים

**אוקטודוניים** (שם מדעי: Octodontidae) הם משפחת מכרסמים מתת-סדרת דמויי קביה, וכולם חיים בדרום מערבה של אמריקה הדרומית. המין הידוע ביותר במשפחה הוא חיית המחמד דגו (Octodon degus). הם קרובי משפחתם של הצ'ינצ'ילות ושל חולדות הצ'ינצ'יל.

הם מכרסמים בינוניים באורך 12-20 ס"מ ובעלי פרווה עבה וחומה מלמעלה, ויותר בהירה מלמטה. רובם פעילים בלילה בחבורות, אך חלקם יוצאים גם ביום. בשאר הזמן הם נחים במאורתם הבטוחה מהעולם.

הם אוכלים זרעים, שורשים, עשבים, פקעות, עלים ואף קקטוסים.

הם נפוצים רק בקצוות הדרום-מערביים שלאמריקה הדרומית במדינות: פרו, בוליביה, צ'ילה וארגנטינה.

## סוגים
*Aconaemys - בו 3 מינים
*אוקטודון (Octodon) - בו 4 מינים. הבולט מביניהם הוא הדגו (Octodon degus)
*סוג ומין יחיד דגו הררי (Octodontomys gliroides)
*סוג ומין יחיד חולדות ויסקאשה הררית (Octomys mimax)
*סוג ומין יחיד חולדות ויסקאשה זהובה (Pipanacoctomys aureus) - מצויה בסכנת הכחדה
*סוג ומין יחיד חולדות ויסקאשה צ'לצ'לרו (Salinoctomys loschalchalerosorum) - מצויה בסכנת הכחדה
*סוג ומין יחיד קורורו (Spalacopus cyanus)
*Tympanoctomys - בו 2 מינים

## קישורים חיצוניים

* אוקטודוניים באתר ADW

*
קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט וטרהאוס
עודד פלוס

**עודד פלוס** (נולד ב-27 בפברואר 1960, כ"ט בשבט ה'תש"ך) הוא עורך דין ישראלי, שהיה מנכ"ל המשרד לשירותי דת. משמש כיום כיושב ראש הוועדה המחוזית לתכנון ולבנייה במחוז הדרום וכיושב ראש הוועדה המחוזית לתכנון ולבנייה מחוז תל אביב.

נולד בחולון, בן לבלה ואריה, תעשיין, שבתפקידו האחרון, קודם שפרש לעסקים פרטיים שימש כמנהל חטיבת ההנדסה בכור מתכת מקבוצת כור תעשיות.

לאחר שירות בצה"ל כלוחם ומפקד בחיל השריון, סיים תואר במשפטים באוניברסיטת בר-אילן והוסמך בשנת 1986 כעורך דין. פלוס היה בעלים של משרד עורכי דין (קלמר-פלוס), במסגרתו שימש בין השנים 1993–2015, כיועץ משפטי ב-20 רשויות מקומיות וועדות תכנון ובנייה, מועצות דתיות וחברות כלכליות.

מאז 2021 מכהן עודד פלוס כיושב ראש הוועדה המחוזית לתכנון ולבנייה במחוז הדרום, בעקבות תפקודו הבולט והשפעתו על תחום התכנון והבנייה, נכלל פלוס בשנת 2024 ברשימת **"100 האנשים המשפיעים בישראל"** של עיתון *TheMarker.*

## תפקידים נוספים
* 2015–2016: מ"מ מנכ"ל הרבנות הראשית לישראל.
* 2015–היום: חבר הוועד המנהל של קרן מורשת הכותל המערבי.
* יו"ר הצוות להשוואת התנאים בין בתי המשפט לבתי הדין הרבניים.
* חבר צוות המנכ"לים בנושא עסקים בשבת ויום מנוחה נוסף.
* ראש צוות בין-משרדי לטיפול בבתי העלמין היהודים בתפוצות.

## חיים אישיים
פלוס תושב רעננה, נשוי לעו"ד ברכה שוירמן-פלוס (פרקליטה בכירה בפרקליטות מחוז תל אביב) אב לארבעה וסבא.

## קישורים חיצוניים
* 
* הממשלה אישרה: עו"ד עודד פלוס – מנכ"ל המשרד לשירותי דת, באתר חרדים 10
* 
* ד״ר דורית גרפונקל, לחשוב דיור, https://creators.spotify.com/pod/profile/dorit-garfunkel/episodes/6----I-e2r57ev, 16.06.2024 (פרק 6, תכנון ופוליטיקה). 
* 

## הערות שוליים

קטגוריה:מנכ"לי משרד הדתות
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:ישראלים שנולדו ב-1960
הייקה לנגהנס

**הייקה לנגהנס** (Heike Langhans; נולדה ב-1988) היא זמרת-יוצרת בסוגות דארקווייב אלקטרוני, רוק גותי, דום מטאל, מטאל גותי ומטאל סימפוני.

## חייה
הייקה נולדה בקייפטאון שבדרום אפריקה למשפחה ממוצא גרמני. בצעירותה נמשכה למוזיקה גותית מלנכולית והחלה לעסוק בהלחנה, כתיבה ושירה. לפני שהחלה לעסוק במוזיקה באופן מקצועי עבדה הייקה כמעצבת גרפית, דבר שהיא עושה עד היום. 

הייקה הייתה הזמרת של להקת המטאל הסימפוני Inferium מדרום אפריקה בשנים 2005–2010. ב-2006 הקימה את להקת היחיד LOR3L3I המנגנת דארקווייב אלקטרוני גותי. ב-2012 הצטרפה ללהקת הדום מטאל/מטאל גותי השוודית Draconian כזמרת במקום ליסה יוהנסון שעזבה ב-2011. בהתחלה היו לה בעיות להשיג אשרת עבודה בשוודיה, דבר שפגע ביכולת הלהקה להקליט אלבום. עד לקבלת האשרה הופיעה בתור זמרת זמנית בלהקת הרוק הגותי The Great Sleep בדרום אפריקה. בסוף 2013 קיבלה אשרת עבודה והיגרה לשוודיה. בשוודיה החלה לעבוד עם Draconian אך הופיעה גם כזמרת אורחת עבור להקת הדרון הקוסמי השוודית ISON. ב-2015 יצא Sovran, אלבומה הראשון עם Draconian. ב-2020 יצא Under a Godless Veil, אלבומה השני עם Draconian. ב-2022 עזבה את Draconian.

## קישורים חיצוניים

* 

* הגלריה של הייקה לנגהנס ב-DeviantArt
* ערוץ היוטיוב של LOR3L3I בו יש שירים של הייקה לנגהנס 

קטגוריה:דרום אפריקאיות שנולדו ב-1988
קטגוריה:דרום אפריקאים שנולדו ב-1988
קטגוריה:מוזיקאי מטאל
קטגוריה:מוזיקאי מטאל גותי
נוני דרוויש

**נוני דרוויש** (בערבית: **نوني درويش**; נולדה ב-22 באפריל 1949) היא מצרייה-אמריקאית פעילה למען זכויות אדם וראש הארגון מוסלמים לשעבר מאוחדים. מתמחה בזכויות אדם בנושאי נשים ומיעוטים במזרח התיכון, ופעילה אנטי-אסלאם פוליטי קיצוני, שלטענתה נדרש לרפורמה מבפנים. פועלת גם כפעילה פרו-ישראלית והקימה את הארגון ערבים למען ישראל, המורכב מערבים אתניים ומוסלמים המכבדים ותומכים במדינת ישראל, בעד שלום וגיוון במזרח התיכון, דוחים פיגועי התאבדות כתוצר הג'יהאד, ובעד קידום ביקורת עצמית בונה ורפורמה בעולם הערבי-מוסלמי.

## ביוגרפיה
דרוויש נולדה בשנת 1949 במצרים. בשנת 1950 עברה לעזה לאחר שאביה, מוסטפא חאפז, אלוף בצבא מצרים, הוצב מחדש על ידי גמאל עבד אל נאצר לשמש כמפקד המודיעין הצבאי המצרי בעזה. בתקופה זו הקים אביה את הפדאיון שארגן פשיטות ופיגועים נגד אוכלוסייה אזרחית ישראלית בין השנים 1951–1956. בשנת 1956 בהיותה בת 6 אביה נהרג במבצע חיסול של צה"ל והוגדר כשהיד. דרוויש טוענת כי לאחר מות אביה הסביבה עודדה אותה ואת אחיה לרצח יהודים כנקמה על מות אביה, תוך התעלמות מפעולות הטרור בהן אביה היה מעורב.

לאחר מות אביה המשפחה חזרה לקהיר שם חונכה דרוויש בבית ספר קתולי ולאחר מכן באוניברסיטה האמריקאית בקהיר מטעמה הוענק לה תואר בוגר בסוציולוגיה ואנתרופולוגיה. לאחר מכן דרוויש החלה לעבוד בסוכנות החדשות של המזרח התיכון , עד שבשנת 1978 עברה עם בעלה לארצות הברית ולאחר תקופה מסוימת התנצרה והחלה ללמוד בכנסייה האוונגליסטית הלא עדתית . לאחר פיגועי 11 בספטמבר החלה לעסוק בנושאים הקשורים לטרור אסלאמי ולבקר את הקיצוניות האסלאמית המתנהלת תחת שתיקתם של הזרמים המתונים.

## פעילות
דרוויש מאשימה את "התרבות והתעמולה האסלאמית המזרח תיכונית בלימוד שנאה לילדים מלידה" וקוראת לרפורמה מבפנים בתרבות האסלאמית-ערבית העכשווית. דרוויש כתבה שלושה ספרים בנושאי המזרח התיכון והאסלאם והרצתה בפורומים וקמפוסים שונים ברחבי העולם.

### חיבורים
דרוויש הוציאה לאור שלושה ספרים בחיבורה:
# עכשיו הם קוראים לי כופרת; למה ויתרתי על הג'יהאד לטובת אמריקה, ישראל והמלחמה בטרור .
# עונש אכזרי ולא רגיל: ההשפעות הגלובליות המפחידות של החוק האסלאמי .
# השטן שאיננו מכירים: הצד האפל של המהפכות במזרח התיכון 

## סרט תיעודי אודות חייה
היוצרת פז שוורץ ובשיתופו בבימוי של אוריאל סיני, הפיקה סרט תיעודי בשם "נוני עיוני", המספר את סיפור חייה בצילו של אביה שחוסל בסיכול ממוקד על ידי המוסד הישראלי. הסרט מפגיש את דרוויש עם סוכן המוסד שהיה שותף לחיסול, ומספר על התפכחותה של דרוויש מהאסלאם הקיצוני, והפיכתה לאשת זכויות אדם שהיא כיום. הסרט זכה בפרס הסרט התיעודי הטוב ביותר בפסטיבל הסרטים הבינלאומי חיפה.

### מוסלמים לשעבר מאוחדים
**מוסלמים לשעבר מאוחדים** (באנגלית: **Former Muslims United**, לעיתים מקוצר כ-**EMU**) היא קבוצה שהוקמה באוקטובר 2009 בארצות הברית, שמטרתה להגן על מוסלמים לשעבר מפני רדיפות מצד מוסלמים הסבורים כי השריעה דורשת רדיפה שכזו. הם מתנגדים באופן קולני נגד רצח על חילול כבוד המשפחה. כתבו התחייבות לדחיית עונש מוות שנשלחו לאנשים רבים באשמת כפירה. דרוויש היא מנהלת הארגון.

## ראו גם

* תמיכה מוסלמית במדינת ישראל
* לואי אחמד
* אמאל באשא

## קישורים חיצוניים

* 
* 

## הערות שוליים

קטגוריה:ציונים ערבים
קטגוריה:חוקרי אסלאם
קטגוריה:מוסלמיות שהתנצרו
קטגוריה:בוגרות האוניברסיטה האמריקאית בקהיר
קטגוריה:בוגרי האוניברסיטה האמריקאית בקהיר
קטגוריה:מהגרים ממצרים לארצות הברית
קטגוריה:נוצרים מצרים
קטגוריה:אמריקאיות ממוצא טורקי
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
הארמייה החמישית (האימפריה הגרמנית)

**הארמייה החמישית** הייתה ארמייה גרמנית שפעלה במלחמת העולם הראשונה בחזית המערבית.

## היסטוריה
מפקדה של הארמייה בתחילת הקרבות היה וילהלם, נסיך הכתר של גרמניה. במסגרת תוכנית הפלישה הגרמנית לצרפת הוצבה הארמייה באגף המרכזי של הגרמנים יחד עם הארמייה הרביעית. בתחילה נחלה הארמייה הצלחה מרובה, וניצחה את הצרפתים בקרב הארדנים, וכבשה את בליטת סן מייל. אולם לבסוף נבלמה כתוצאה מהקרב על המארן.

ב-21 בפברואר 1916 תקפה הארמייה בחזית ורדן, בתחילה הצליחו הגרמנים להשיג התקדמות נאה, ולכבוש חלק מהמצודות הצרפתיות, כולל מבצר דואומון, אך תוך זמן קצר נבלמה התקדמותם והקרב הפך למערכת התשה עקובה מדם, שגררה לתוכה חלק ניכר מכוחות הצבא הצרפתי והגרמני, ונמשכה כ-10 חודשים. המטרה העיקרית של הפיקוד הגרמני הייתה לגרור את הצבא הצרפתי למערכת התשה בתנאים נוחים לצד הגרמני, ולגרום לו "לדמם למוות". הצבא הצרפתי ספג אמנם מאות אלפי נפגעים במהלך הקרבות בורדן, אך גם הצבא הגרמני ספג אבדות כבדות מאוד, שלא נפלו בהרבה מאבדות הצד הצרפתי.

ב-30 בנובמבר 1916 מונה וילהלם, נסיך הכתר של גרמניה למפקד קבוצת הארמיות יורש העצר הגרמני (שכללה את הארמיות ה-3 וה-5, ובהמשך כללה אף את הארמיות ה-1, ה-2 ה-7, וה-18), ובמקומו מונה למפקד הארמייה גנרל אוואלד פון לוכוב. ב-17 בדצמבר 1916 פרש פון לוכוב מהפיקוד על הארמייה, ובמקומו מונה למפקד הארמייה גנרל מקס פון גלוויץ.

במהלך שנת 1918 פעלה הארמייה במסגרת קבוצת הארמיות של מקס פון גלוויץ. ב-12 בספטמבר 1918 הותקפה הארמייה על ידי חיל המשלוח האמריקאי בבליטת סן מייל במסגרת מתקפת מאה הימים, ונאלצה לסגת מעמדותיה, אולם לבסוף הצליחה לבלום את הכוחות האמריקאיים, שלא הצליחו לכבוש את העיר מץ. ב-26 בספטמבר 1918 הותקפה הארמייה על ידי חיל המשלוח האמריקאי בגזרת מז-ארגון במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה. ב-27 בספטמבר 1916 מונה פון גלוויץ למפקד קבוצת ארמיות פון גלוויץ, ובמקומו מונה למפקד הארמייה גנרל גאורג פון דר מרוויץ.

לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה החמישית ב-30 בינואר 1919.

## [[סדר הכוחות]]
### 21 באוגוסט 1914
בקרב הארדנים ב-21 באוגוסט 1914, כללה הארמייה את היחידות הבאות:

### 30 באוקטובר 1918
בסוף המלחמה, כללה הארמייה את היחידות הבאות:

## מפקדים
* וילהלם, נסיך הכתר של גרמניה (2 באוגוסט 1914 - 30 בנובמבר 1916)
* אוואלד פון לוכוב (30 בנובמבר 1916 - 17 בדצמבר 1916)
* מקס פון גלוויץ (17 בדצמבר 1916 - 27 בספטמבר 1918)
* גאורג פון דר מרוויץ (27 בספטמבר 1918 - 30 בינואר 1919)

## ראו גם
* החזית המערבית במלחמת העולם הראשונה

## קישורים חיצוניים

* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
רשת הסוואה

[250px|ממוזער|שמאל|כוח [מרגמה|מרגמות מוסתר תחת רשת הסוואה]]
**רשת הסוואה** היא יריעת בד-רשת המשמשת להסתרת ציוד צבאי (חיילים, כלי רכב, מבנים, אמצעי לחימה ופרטי ציוד וחימוש) בשדה הקרב או בשגרה ומאפשרת הסוואה על ידי הבלעתם ברקע הסביבה וטשטוש קווי המתאר שלהם ("שבירת צורה"). רשת ההסוואה היא האמצעי היעיל והשכיח ביותר להסוואה צבאית. קיימים סוגים רבים ושונים של רשתות הסוואה, בהן רשת בעלת שני צדדים, האחד צבוע בכתמי צבע ירוקים וחומים ומשמש להסוואה בשטח עשיר בצמחייה והשני צבוע בכתמים בצבעי חול ומשמש להסוואה בשטח מדברי. חלק מהרשתות כוללות רכיבים תלת־ממדיים כגון רצועות המתנפנפות ברוח או גבשושיות. רשתות הסוואה יכולות לשמש גם להונאה צבאית שכן טנק דמה עשוי קרטון או פלסטיק ומכוסה ברשת הסוואה דומה לטנק אמיתי ועמדת שמירה נטושה המכוסה ברישול ברשת הסוואה דומה לעמדה פעילה. המושג משמש בהשאלה לתיאור מעשים שמטרתם לכסות ולהסתיר כוונות אמיתיות.

## היסטוריה והתפתחות
[250px|ממוזער|שמאל|כיסוי טנק [סימן 1 (טנק)#סימן 4|סימן 4 ברשת הסוואה לפני קרב קמברה (1917)]]
ממוזער|שמאל|כיסוי טנק צנטוריון צה"לי ברשת הסוואה
רשת ההסוואה פותחה בחזית המערבית במלחמת העולם הראשונה על ידי הצייר היהודי-בריטי סולומון ג'וזף סולומון והצייר הצרפתי לוסיאן-ויקטור גירונד דה סבולה (Lucien-Victor Guirand de Scévola), ששימשו כמומחי הסוואה. הצורך ברשתות שיסתירו כוחות ממבט על נוצר עקב פיתוח מטוסי הסיור. סולומון השתמש לצורך כך ברשת דיג בה נשזרו עלי עשב. במהלך מלחמת העולם השנייה נרתמו מתנדבות על מנת לארוג רשתות הסוואה כדי לענות על הביקוש העצום.

רשתות הסוואה מגנות מפני צפייה ויזואלית בתחום הספקטרום הנראה. במהלך הזמן פותחו כלי חישה מרחוק המבוססים על פליטת חום, קרינת רדיו וכיוצ"ב (נקראים גם "חתימה"), שהפכו את הרשת ל"שקופה". במקביל פותחו יריעות הסוואה מחומרים הבולעים חום וקרינה אלקטרומגנטית על מנת להבליע גופים מוסווים גם מאמצעי חישה אלה.

## ראו גם
* הסוואה צבאית
* חליפת הסוואה
* מצנפת

## קישורים חיצוניים

* 

## הערות שוליים

קטגוריה:הסוואה
קטגוריה:הונאה צבאית
Pretty. Odd.

**Pretty. Odd.** הוא אלבום האולפן השני של הלהקה האמריקאית פאניק! אט דה דיסקו. האלבום יצא לאור ב-21 במרץ 2008 דרך חברות התקליטים Decaydance ו-Fueled by Ramen. האלבום, שזכה לביקורות מעורבות בקרב מבקרי המוזיקה, שהה 18 שבועות במצעד האלבומים של ארצות הברית בילבורד 200.

אלבום זה הוא האלבום היחידי של הלהקה בו השתתף הבאסיסט ג'ון ווקר, והאחרון בו השתתף הזמר והגיטריסט ריאן רוס. השניים עזבו את הלהקה בשנת 2009, כשנה לאחר הוצאת האלבום.

## רקע
לאחר סיבוב ההופעות של הלהקה לקידום אלבום הבכורה שלה, A Fever You Can't Sweat Out, לקחה הלהקה הפסקה והחלה לעבוד על אלבומה השני בחורף 2006. במרץ 2007 הלהקה החלה בכתיבת השירים לאלבום בבקתה בהרים הכפריים של הר צ'ארלסטון שבנבדה. עד אפריל סיימו חברי הלהקה ארבעה שירים, ותכננו לעבור ללוס אנג'לס להמשך עבודתם על האלבום. בלוס אנג'לס עבדו חברי הלהקה על שירים נוספים לאלבום וסיימו, לדברי גיטריסט הלהקה ריאן רוס, שני שלישים ממנו. מאוחר יותר חברי הלהקה איבדו עניין בשירים עליהם עבדו עד כה, והחליטו לגנוז את האלבום ולהתחיל את העבודה מחדש.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי פאניק! אט דה דיסקו
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי זהב בממלכה המאוחדת
קטגוריה:אלבומי פלטינה בארצות הברית
זוהדי ג'אסר

**זוהדי ג'אסר** (באנגלית: **Zuhdi Jasser**, בערבית: **زهدي جاسر**; נולד ב: 17 בנובמבר 1967; אוהיו, ארצות הברית) הוא רופא המתמחה ברפואה פנימית וקרדיולוגיה גרעינית בפיניקס שבאריזונה. ג'אסר הוא לוטננט קומנדר לשעבר בצי האמריקאי. בשנת 2003 הקים יחד עם עוד מספר מוסלמים אמריקאים את הפורום האמריקאי-מוסלמי לדמוקרטיה  שהוצג בפיניקס, אריזונה, ובשנת 2004 הקים את המרכז לפלורליזם מוסלמי . ג'אסר פועל כמוסלמי סוני מאמין אדוק לרפורמה באסלאם ולהפרדת דת ומדינה וכנגד אסלאם פוליטי קיצוני. ג'אסר גם משמש כפרשן פוליטי בנושא אסלאם בערוצי התקשורת השונים ובעיקר בארצות הברית, וטוען כי על ממשל ארצות הברית לפעול יותר לעידוד הקבוצות הרפורמיסטיות והמתונות וכנגד קבוצות אסלאם קיצוני.

## ביוגרפיה
ג'אסר נולד להורים סורים שהיגרו לארצות הברית בשנת 1960, אביו היה קרדיולוג ואמו היא רוקחת. בשנת 1988 הוענק לו תואר בוגר במדעים מאוניברסיטת ויסקונסין-מילווקי, את תואר ד"ר לרפואה קיבל בשנת 1992 לאחר לימודים כמילגאי מטעם צי ארצות הברית במכללה הרפואית של ויסקונסין. לאחר מכן שירת למשך 11 שנים בצי האמריקאי.

## פעילות
לאחר פיגועי 11 בספטמבר הקים את הפורום האמריקאי-מוסלמי לדמוקרטיה כ"ארגון שמטרתו לבחון את האסלאם הפוליטי על כל גילוייו הבעייתיים על מנת לקדם רפורמה באמנותינו ולעצור את הטרור, שהוא רק סימפטום." ג'אסר מבקר ארגונים שלדעתו עוסקים בערבוב בין פוליטיקה לאסלאם, כמו: המועצה למדיניות ציבורית מוסלמית , החוג האסלאמי של צפון אמריקה , החברה האמריקאית-מוסלמית , החברה המוסלמית של צפון אמריקה , אגודת הסטודנטים המוסלמית, הפדרציה האיממית של צפון אמריקה, אספת חבר המושבעים המוסלמים של אמריקה, המרכז לחקר האסלאם ודמוקרטיה, הקבוצה האמריקאית-מוסלמית לזכויות חברתיות ועוד.

ג'אסר גם פעיל בארגונים בין דתיים; סייע במימון ארגון הממוקם באריזונה בשם ילדי אברהם, קבוצת דיאלוג יהודית-מוסלמית בשנת 2000, ובפרויקט זרעים של שלום בשנת 2003. בשנת 2003 הקים יחד עם עוד מספר מוסלמים אמריקאים את הפורום האמריקאי-מוסלמי לדמוקרטיה במטרה להדגים את תאימות האסלאם עם הדמוקרטיה והערכים האמריקאים. ג'אסר הוא הנשיא והדובר ראשי של הארגון. הארגון תומך בהפרדת דת ומדינה, פלורליזם דתי, שוויון בין המינים, הכרה ללא תנאי בישראל, והקמת מדינה פלסטינית בשטחים. הארגון דוחה כל סוג של טרור וכל הצדקה לשימוש בטרור.

ג'אסר תומך בגלוי במדינת ישראל וטוען כי על מנת לבחון את רצינות עמדת המדינות האסלאמיות לדמוקרטיה ושלום יש להעמיד אותן במבחן ההכרה במדינת ישראל.

## ביקורת
ארגונים מוסלמים רבים טענו כי פעילותו של ג'אסר מעניקה לגיטימציה לביטויי אסלאמופוביה וגזענות נגד מוסלמים.

## קישורים חיצוניים

## הערות שוליים

קטגוריה:פרשנים פוליטיים אמריקאים
קטגוריה:רופאים אמריקאים
קטגוריה:ציונים ערבים
קטגוריה:אמריקאים ממוצא סורי
קטגוריה:בוגרי אוניברסיטת ויסקונסין-מילווקי
קטגוריה:אמריקאים שנולדו ב-1967
איזי חריק

**איזי (יצחק) חריק** (יידיש: **איזי כאַריק**; 17 בנובמבר 1898–1937) היה משורר יידי.

## ביוגרפיה
חריק נולד בזמבין שבאימפריה הרוסית למשפחה ענייה. אביו דוד היה סנדלר. בילדותו למד בחדר.

הוא קיבל בהתלהבות את מהפכת אוקטובר, וב-1919 התנדב לצבא האדום ונלחם בבלארוס.

את השירים הראשונים שלו פרסם בימיה של מלחמת האזרחים ברוסיה, בעיתון היידי די קאמוניסטישע וועלט (העולם הקומוניסטי) (אפריל 1920, תחת שם העט איזי זמבין). בשנות העשרים החלו לצאת לאור קובצי השירים הראשונים שלו. באותה תקופר עבר להתגורר במינסק, כשלסירוגין גר גם במוסקבה. הוא עבד במערכת כתב העת היידי שטערן שיצא לאור במינסק. יחד עם זליג אקסלרוד, היה יושב ראש אגף הסופרים היהודים באגודת הסופרים הבלארוסית.

ב-1937 נעצר, ומאוחר יותר הוצא להורג.

## קישורים חיצוניים

* 
* 
* David Shneer, 

## הערות שוליים

קטגוריה:משוררי יידיש סובייטים
קטגוריה:פובליציסטים יהודים רוסים
קטגוריה:מינסק: אישים
קטגוריה:משוררים כותבי יידיש
קטגוריה:אנשי הצבא האדום במלחמת האזרחים ברוסיה
קטגוריה:מורשעים בעבירות על רקע אידאולוגי בברית המועצות
קטגוריה:יהודים שהוצאו להורג ברוסיה ובברית המועצות
קטגוריה:סובייטים שנולדו ב-1898
קטגוריה:סובייטים שנפטרו ב-1937
רזא אסלאן

**רֶזָא אסלאן** (בפרסית: **رضا اصلان**; נולד ב-3 במאי 1972) הוא סופר איראני-אמריקאי ופרופסור לכתיבה יוצרת באוניברסיטת קליפורניה בריברסייד. כתב שני רבי מכר בנושאי דת, ומשמש כחבר באקדמיה האמריקאית לדת . גרם לסנסציה כאשר אכל מוח אדם ולעג להינדואיזם.

## ביוגרפיה
הוריו של אסלאן היגרו לארצות הברית בשנת 1979, בעקבות המהפכה האיראנית. הוא גדל באזור מפרץ סן פרנסיסקו. בגיל 15 המיר את דתו מאסלאם לאוונגליזם נוצרי, ובקיץ לפני שהחל את לימודיו באוניברסיטת הרווארד חזר לאסלאם השיעי.

הוא בעל תואר ראשון בלימודי דת מאוניברסיטת סנטה קלרה, תואר שני בלימודי תאולוגיה בבית הספר לדת של אוניברסיטת הרווארד, תואר שני בכתיבה יוצרת מאוניברסיטת איווה, ותואר דוקטור בסוציולוגיה מאוניברסיטת קליפורניה בסנטה ברברה. עבודת הדוקטורט שלו, שכותרתה "הג'יהאד העולמי כתנועה חברתית חוצת גבולות לאומיים: מסגרת תאורטית", עסקה באקטיביזם פוליטי מוסלמי עכשווי.

בשנת 2000 היה למרצה הראשון בארצות הברית שלימד לימודים אסלאמיים במשרה מלאה.

## פעילות
אסלאן פועל כמוסלמי מאמין לקידום זכויות אדם ושוויון בין המינים במדינות המוסלמיות ובמזרח התיכון, תוך קידום סובלנות דתית אסלאמית. אסלאן מגדיר עצמו כמוסלמי, סופי "המחויב כתלמיד לישו מנצרת", וטוען כי רואה בדת האסלאם כ"מוסד מעשה ידי אדם, שהוא מערכת סמלים ומטפורות המאפשר לבטא דרך השפה את הדברים שלא ניתנים לביטוי, וזו האמונה. אלו הסמלים והמטפורות שאני מעדיף, אך אינם יותר נכונים או שגויים מסמלים ומטפורות אחרות. זו שפה, זה כל מה שזה."

בשנת 2018 פרסם שכאשר הגיע מירדן לביקור בישראל עבר בידי נציגת השב"כ חקירה מאיימת המתאימה למדינת משטרה. השב"כ הגיב ש"הטענות בדבר איומים שהושמעו כלפי מר אסלאן במהלך השיחה וכן הטענות בדבר שאילת שאלות פוליטיות כלשהן, נבדקו על יד שב"כ ביסודיות בעקבות פנייתכם, נמצא כי הן משוללות כל יסוד ואין להן כל אחיזה במציאות".

## חיבוריו
* אין אלוהים מלבד אלוהים: מקורותיו של האסלאם, התפתחותו ועתידו. תרגום: יואב איתמר, תל אביב 2010
* קנאי: החיים והתקופה של ישו מנצרת 

## קישורים חיצוניים

* 

## הערות שוליים

קטגוריה:סופרים איראנים
קטגוריה:חוקרי אסלאם
קטגוריה:סופרים אמריקאים
קטגוריה:בוגרי אוניברסיטת סנטה קלרה
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת קליפורניה בסנטה ברברה
קטגוריה:בוגרי אוניברסיטת איווה
קטגוריה:מהגרים מאיראן לארצות הברית
קטגוריה:סגל אוניברסיטת קליפורניה בריברסייד
קטגוריה:אמריקאים שנולדו ב-1972
עזרא פינינברג

**עזרא פינינברג** (יידיש: **עזרא פינינבערג**; 1899 אומן - 1946 מוסקבה) היה משורר יהודי, כתב ביידיש, עברית ורוסית.

## ביוגרפיה
פינינברג למד בחדר מתוקן בעל השקפה ציונית. את השירים הראשונים חיבר בעברית בהיותו בן 12, אבל יותר מאוחר עבר לחבר שירים ביידיש ורוסית. ב-1917 היה אחד המייסדים של סניף מפלגת הפועלים הציונית-סוציאליסטית באומן, אך ב-1919 עם רוב חבריו לסניף הצטרף למפלגה הקומוניסטית של אוקראינה. ב-1920 הוא עבר להתגורר בקייב, שם ערך כתב עת ספרותי ביידיש.

ב-1922 הוא פרסם קובץ שירים ראשון אָטעם (עברית: נשימה). ב-1925 פורסם קובץ הבא בשם לידער (עברית: שירים). הוא שימש בתור מזכירו של כתב העת היידי די רויטע וועלט שיצא לאור בחרקוב.

בזמן מלחמת העולם השנייה התנדב לצבא האדום. בשנת 1942 נפצע קשות בקרב ושוחרר מן השירות. נפטר ב-1946 כתוצאה מסיבוכי הפציעה.

אוסף על שמו בספרייה הלאומית.

## קישורים חיצוניים
* 
* גנאדי אסטרייך, 

## הערות שוליים

קטגוריה:יהודים רוסים
קטגוריה:משוררים כותבי יידיש
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנולדו ב-1899
קטגוריה:סובייטים שנפטרו ב-1946
צבים ביצתיים

**צבים ביצתיים** (שם מדעי: Emydidae) הם משפחת צבים החיים באזורי ביצות ואזורים מימיים בעלי מים מתוקים. צבים אלה חיים בעיקר בעולם הישן, אך גם באמריקה.

## מאפיינים
הצבים הביצתיים הם בעלי שריון קטן ומקושט יותר מקרוביהם היבשתיים והם נוטים לבלות את רוב זמנם במים או בגדות נהרות.

בניגוד לקרוביהם היבשתיים, צבי הביצות הם טורפים שיאכלו יצורי נהרות קטנים מהם כמו חרקים, סרטנים וראשנים וגם אוכלים צמחי מים. הם עולים להתחמם בשמש וניתן לראות אותם מתחממים בקבוצות גדולות על סלעים ליד המים.

הצבים מקננים על היבשה, בין צמחים שונים מהם הם בונים קן. הצעירים הבוקעים ממהרים למים בטרם יתפסו אותם טורפים כמו שחפים, עיטים, סמורים ונחשים. הם גדלים במהירות וכשאר הצבים מגיעים לאריכות ימים.

בין צבי הביצות נמצא בישראל צבגון אדום-אוזן (שמוצאו באמריקה הצפונית והוא מין פולש מזיק בארץ) ובעבר חי בה גם צב ביצות אירופי.

### סוגי הצבים הביצתיים
*סוג ומין יחיד צב מנוקד (*Clemmys guttata*)
*צב הבוץ (*Emys*)
*צב עצים (*Glyptemys*)
*צב סגיר (*Terrapene*)
*סוג ומין יחיד צבגון מצויר (*Chrysemys picta*)
*סוג ומין יחיד צב תרנגולי (*Deirochelys reticularia*)
*צב מפה (*Graptemys*)
*סוג ומין יחיד טראפין היהלום (*Malaclemys terrapin*)
*צב קוטר (*Pseudemys*) - בו צב קוטר פלורידה
*צבגון (*Trachemys*) - בו צבגון הבריכה

## קישורים חיצוניים

* 

[ממוזער|מרכז|400px|[צבגון הבריכה|צבגונים על גזע בברזיל.]]

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:טקסונים קיימים שהתפתחו בקרטיקון עליון